భారత కమ్యూనిస్టు పార్టీ 1925లో ఆవిర్భవించింది. ఈ పార్టీ ఆవిర్భావానికి పూర్వం సామాజిక ఉద్యమాలు, తిరుగుబాట్లు అనేకం జరిగాయి. నేటికీ జరుగుతూనే ఉన్నాయి. తెలంగాణ సాయుధ పోరాటం, నక్సల్బరీ రైతాంగం పోరాటం, శ్రీకాకుళ రైతాంగ పోరాటం, గోదావరి లోయ ప్రతిఘటన పోరాటం ఇత్యాది తిరుగుబాట్లు, సాయుధ పోరాటాల్లో ఎంతోమంది పీడిత ప్రజలు రాజ్యం క్రూరత్వానికి బలయ్యారు. ఉమ్మడి కమ్యూనిస్టు పార్టీ వందల సంఖ్యలో చిన్నచిన్న గ్రూపులుగా విడిపోయింది. అంతరించిన లేదా మిగిలిపోయిన విప్లవ గ్రూపులు రెండూ సమాజం మార్పుకు సంకల్పించినవే. చీలికల స్వభావం ఉన్నంతగా ఐక్యమయ్యే స్వభావం లేనందున ఆ గ్రూపుల తాత్విక అన్వయింపులో సామాజికత లేదన్నది యదార్థం. సామాజిక వర్గాలు, కులాలతో సాధించే విప్లవాన్ని అప్రధానం చేసి, ఆర్థిక విప్లవాన్ని ప్రధానం చేయడంతో నేటికీ ఆ ఉద్యమాలు ఆత్మరక్షణ స్థాయిలోనే కొనసాగుతున్నాయి.ప్రతి చీలిక వెనుక ఒక రాజకీయ, సిద్ధాంత, నిర్మాణాత్మకమైన విభేదం వుందని కమ్యూనిస్టులు విప్లవకారులు అంటారు. వంద చీలికలకు వంద సిద్ధాంత విభేదాలు, రాజకీయ, నిర్మాణ విభేదాలుంటాయా? అవి కలువలేనంత విభేదాలా? నిచ్చెనమెట్ల కుల వ్యవస్థలా పోలివున్నాయా? అయితే అవి అంతస్తుల వారి కుల సిద్ధాంత, రాజకీయాలై వుంటాయి! కాబట్టి డాక్టర్ బి.ఆర్.అంబేడ్కర్ తత్వశాస్త్రాన్ని అన్వయించుకుని, ఆచరించే కార్యక్రమాన్ని కమ్యూనిస్టులు, విప్లవకారులు రూపొందించుకోవాల్సి వుంది.సామ్రాజ్యవాదానికి వ్యతిరేకంగా జాతీయ విప్లవం, పెట్టుబడి దారీవిధానానికి వ్యతిరేకంగా పారిశ్రామిక విప్లవం, భూస్వామ్య విధానానికి వ్యతిరేకంగా వ్యవసాయక విప్లవాన్ని సాధించాలని వీరి భావం. కులవ్యవస్థకు వ్యతిరేకంగా సామాజిక విప్లవం సాధించాలనే స్పృహను కోల్పోయారు. అయినా, దీన్ని నూతన ప్రజాస్వామిక విప్లవంగా చెప్పుకుంటారు. దీనిలో వ్యవసాయక విప్లవం అతి కీలకమైందని భావిస్తారు. దున్నేవాడికి భూమి చెందాలనే వారి విధానం ప్రకారం పంపకం జరగాల్సింది దొరల పట్టా భూములా?పడావుగా ఉన్న ప్రభుత్వ భూములా? ముందు ఏవి పంచడానికి సులభమో నిర్ణయించుకోవాల్సింది ప్రజాఉద్యమాలు. లక్షలాది ఎకరాల ప్రభుత్వ భూములు ఉండగా, వాటిని పంచకుండా, భూస్వాముల భూముల్లో ఎర్రజెండాలు పాతి, కొన్ని కబ్జాకు గురిచేసి వాటిని నేటికీ అనుభవించకుండా తిరిగి భూస్వాముల స్వాధీనంలోకి వెళ్ళిపోవడంలో ఆ పోరాటాల అంతర్యమేమిటో అర్థం కావడం లేదు.కార్మిక వర్గ నియంతృత్వాన సోషలిస్టు వ్యవస్థ స్థాపించబడుతుందని వీరి విశ్వాసం. భారత దేశం పారిశ్రామిక దేశం కాదు. వ్యవసాయక దేశం. కమ్యూనిష్టులు, విప్లవకారులు కోరుకున్నట్లుగా కార్మిక వర్గమే విప్లవ వర్గం అనే భావం పాక్షికమైనది. శూద్రులు, అతి శూద్రులు, నిమ్నకులాలు అసలైన విప్లవ వర్గం. ఈ భావం సంపూర్ణమైనది సరైంది కూడా. భారతదేశంలో కార్మిక వర్గం నాయకత్వం వహించే దశలో లేదు. కార్మిక వర్గ నియంతృత్వం అవసరమే ఉండబోదు. మార్క్సిజం యొక్క లక్ష్యాన్ని మార్గాన్ని ఫ్రేమ్ వర్క్ కార్యకలాపాలుగా దేశీయ కమ్యూనిస్టులు మార్చారు. అంబేడ్కర్ కార్మిక వర్గ నియంతృత్వాన్ని వ్యతిరేకిస్తాడు. ఎవ్వరి నియంతృత్వానికి చోటు లేకుండా ప్రజాస్వామ్యాన్ని ఓటు ద్వారా నెలకొల్పాలని అంటాడు. ఆర్థిక విప్లవానికి ముందు సామాజిక విప్లవాన్ని పరిపూర్తి చేయాలని ఉద్బోధిస్తాడు. దున్నేవాడికి భూమి చెందాలనే నినాదం ఆర్థికవాద సిద్ధాంతమే అవుతుంది. దీని పరిధి దాటిన అంబేడ్కర్ స్టేట్ సోషలిజాన్ని ప్రతిపాదించారు. భూమితోపాటు ప్రకృతివనరులు, ఆర్థిక సంస్థల్ని జాతీయం చేయాలన్నారు. వ్యక్తిగత ఆస్తి ఉమ్మడి ఆస్తిగా ఉండాలన్న అంబేడ్కర్వాదం ఎంతో శ్రేష్టమైనది. దీన్ని కమ్యూనిష్టులు గుర్తించరు.అంగీకరించరు, ఆచరించరు. అంగీకరిస్తే భారత విప్లవ పరిస్థితి మరోలాగా వుండేది. అంబేడ్కర్ యొక్క మార్గాన్ని కమ్యూనిష్టులు, విప్లవకారులు అడ్డుకుంటే, భారత విప్లవ విజయాన్ని కులం అడ్డుకుంటూవస్తున్నది. దడి కట్టుకున్న వర్గమే కులమని అంబేడ్కర్ అంటాడు. 80 ఏళ్లు కావస్తున్నా విప్లవకారులు ఈ దడిని ముట్టుకోరు, విప్పలేరు. వీరికి ఈ కార్యక్రమమే లేదు.దేశంలో 7 లక్షలకు పైగా గ్రామాలున్నాయి. వీటికి అనుబంధంగా మాల, మాదిగ పల్లెలు వున్నాయి.నగరాలు, పట్టణాలు కలిపితే మొత్తం 10 లక్షలు ఉండవచ్చు. గ్రామానికి, నగరానికి, పట్టణాలకు తల ఒక అంబేడ్కర్ వాదిని సమీకరించుకుంటే 10 లక్షల మంది అంబేడ్కర్వాదులను ఒక తాటిపైకి తేవచ్చును. లక్ష్యాన్ని చేరుకునే మార్గం అంబేడ్కర్ వారసులకు సరిగ్గానే ఉన్నప్పటికి విప్లవకారుల మాదిరిగా మిలటరీ నిర్మాణం చేసే తిరుగుబాటు పంథా అమల్లో లేకపోయింది. విప్లవకారులకు లక్ష్యం ఉన్నప్పటికి మార్గంలో అస్పష్టత ఉంది. సమాజంలో శ్రమ విభజనతో పాటు వేలాది మంది శ్రామికుల విభజన జరిగినట్లుగానే కమ్యూనిస్టు విప్లవ సంస్థలు కూడా విభజనకు గురై వున్నాయి. ఇవన్నీ సిద్ధాంత, రాజకీయ, నిర్మాణ విభేదాల ముసుగులో మనుధర్మానికి చేరువలో వున్నాయి.కులం పునాదుల మీద ఒక జాతిని గానీ, నీతినిగానీ, నిర్మించలేరని అంబేడ్కర్ అంటారు ఇది నిజం. దేశంలో రాష్ట్రాలు, జిల్లాలు, గ్రామాలు, జాతులు, కులాలు, మతాలు, మనుషులు అసమానాభివృద్ధికి గురై ఉన్నాయి. ఒక జాతికి మూలాధారం భాష, ప్రాంతం, వారి సంస్కృతి వారు ఆచరించే విధానంకు భిన్నంగా జాతులను ఐక్యం చేయలేం. ఏక సంస్కృతిని నిర్మించలేము. ముందు వారి మధ్యవున్న అన్ని రకాల ఆర్థిక, రాజకీయ, సామాజిక అసమానతలను తుడిచివేయాలి. మళ్లీ మొలకెత్తనంతగా నిర్మూలించాలి. అప్పుడు మాత్రమే నూతన సంస్కృతిని, సమాజాన్ని నిర్మించడం సాధ్యమౌతుంది. ఈ కృషికి విప్లవకారులు ప్రయత్నించినట్లు ఎక్కడా అగుపించదు. వర్గాన్ని నిర్మూలిస్తే, కులం నిర్మూలన తనంతట అదే జరిగిపోతుందని వారు భావిస్తున్నారు.  రాజ్యాంగం అనే పవిత్ర గ్రంథాన్ని ఈ దేశ అణగారిన జాతులకందించిన గొప్ప సామాజిక పరివర్తకుడు అంబేడ్కర్ స్ఫూర్తిని ఈ దేశ కమ్యూనిస్టులు, విప్లవ కారులు గుర్తించనిరాకరించారు. కులం పునాదిలో వుంది, ఉపరితలంలోనూ వుందని కమ్యూనిష్టుపార్టీ, నక్సల్బరి ఆవిర్భావానికి ముందే అంబేడ్కర్ తేల్చి చెప్పాడు. ఇది మతం పై ఆధారపడి జీవిస్తుంది కనుక ఆ మతాన్నే ధ్వంసం చేయాలని పిలుపునిచ్చాడు. ఈ దేశ కమ్యూనిస్టు విప్లవకారులు వేదాలను, మనుధర్మ శాస్త్రాలను, తగులబెట్టిన ఈ మహానుభావుడిని నక్సల్బరీని విశ్వసించినట్టుగా విశ్వసించలేదు. నిజంగానే విస్మరించారు. ఎందుకు? ఆయన అశ్పృశ్యుడని. -గడ్డం దేవదాసు
bhaarata kamyuunistu party 1925loo aavirbhavinchindi. ee party aavirbhaavaaniki puurvam saamaajika udyamaalu, tirugubaatlu anekam jarigai. netiki jarugutune unnaayi. telamgaana saayudha poratam, naksalbari raitangam poratam, srikaakula raitanga poratam, godavari loya pratighatana poratam ityaadi tirugubaatlu, saayudha poraataallo entomandi peedita prajalu rajyam kruuratvaaniki balayyaru. ummadi kamyuunistu party vandala sankhyalo chinnachinna groopulugaa vidipoyindi. antarinchina leda migilipoyina viplava groopulu rendoo samajam maarpuku sankalpinchinave. cheelikala swabhaavam unnantagaa aikyamayye swabhaavam lenanduna aa groopula taatvika anvayimpulo saamaajikata ledannadi yadaartham. saamaajika vargaalu, kulaalatho saadhinche viplavaanni apradhaanam chesi, aardhika viplavaanni pradhaanam cheyadamtho netiki aa udyamaalu aatmarakshana sthaayiloonae konasaagutunnaayi.prati cheelika venuka oka rajakeeya, siddhaanta, nirmaanaatmakamaina vibhedam vundani kamyuunistulu viplavakaarulu antaaru. vanda cheelikalaku vanda siddhaanta vibhedaalu, rajakeeya, nirmaana vibhedaluntaya? avi kaluvalenanta vibhedala? nichenametla kula vyavasthalaa polivunnaya? ayithe avi antastula vaari kula siddhaanta, rajakeeyalai vuntaayi! kabatti dactor bi.ar.ambedker tatvasaastraanni anvayinchukuni, aacharinche kaaryakramaanni kamyuunistulu, viplavakaarulu roopondinchukovalsi vundi.saamraajyavaadaaniki vyatirekamgaa jaateeya viplavam, pettubadi daareevidhaanaaniki vyatirekamgaa paarisraamika viplavam, bhuswamya vidhaanaaniki vyatirekamgaa vyavasaayaka viplavaanni saadhinchaalani veeri bhavam. kulavyavasthaku vyatirekamgaa saamaajika viplavam saadhinchaalane spruhanu kolpoyaru. aina, deenni noothana prajaaswaamika viplavamgaa cheppukuntaaru. deenilo vyavasaayaka viplavam athi keelakamaindani bhaavistaaru. dunnevaadiki bhoomi chendalane vaari vidhaanam prakaaram pampakam jaragaalsindi dorala patta bhumula?padaavugaa unna prabhutva bhumula? mundu evi panchadaaniki sulabhamo nirnayinchukovalsim prajaaudyamaalu. lakshalaadi ekaraala prabhutva bhoomulu undagaa, vaatini panchakunda, bhuswamula bhoomullo errajendaalu paati, konni kabjaku gurichesi vaatini netiki anubhavinchakundaa tirigi bhuswamula swaadheenamloki vellipovadamlo aa poraataala antaryamemito artham kaavadam ledu.kaarmika varga niyantrutvaana soshalistu vyavastha sthaapinchabadutundani veeri vishwaasam. bhaarata desham paarisraamika desham kaadu. vyavasaayaka desham. kamyoonishtulu, viplavakaarulu korukunnatlugaa kaarmika vargame viplava vargam ane bhavam paakshikamainadi. shoodrulu, athi shoodrulu, nimnakulaalu asalaina viplava vargam. ee bhavam sampoornamainadi saraindi kuudaa. bhaaratadesamlo kaarmika vargam naayakatvam vahinche dasalo ledu. kaarmika varga niyantrutvam avasarame undabodu. marksism yokka lakshyaanni maargaanni frame work karyakalapaluga desheeya kamyuunistulu maarchaaru. ambedker kaarmika varga niyantrutvaanni vyatirekistaadu. evvari niyantrutvaaniki chotu lekunda prajaaswaamyaanni otu dwara nelakolpaalani antaadu. aardhika viplavaaniki mundu saamaajika viplavaanni paripurthi cheyalani udbodhistaadu. dunnevaadiki bhoomi chendalane ninaadam aardhikavaada siddhaantame avutundi. deeni paridhi daatina ambedker state soshalijaanni pratipaadinchaaru. bhoomithopaatu prakrutivanarulu, aardhika samsthalni jaateeyam cheyalannaru. vyaktigata aasti ummadi aastigaa undaalanna ambedkarvadam entho shreshtamainadi. deenni kamyoonishtulu gurtincharu.angeekarincharu, aacharincharu. angeekariste bhaarata viplava paristhiti marolaga vundedi. ambedker yokka maargaanni kamyoonishtulu, viplavakaarulu addukunte, bhaarata viplava vijayaanni kulam addukuntuvastunnada. dadi kattukunna vargame kulamani ambedker antaadu. 80 ellu kavastunna viplavakaarulu ee dadini muttukoru, vippaleru. veeriki ee karyakramame ledu.desamlo 7 lakshalaku paiga gramalunnayi. veetiki anubandhamgaa maala, maadiga pallelu vunnayi.nagaraalu, pattanaalu kalipithe mottam 10 lakshalu undavacchu. graamaaniki, nagaraniki, pattanaalaku tala oka ambedker vaadini sameekarinchukunte 10 lakshala mandi ambedkarvaadulanu oka taatipaiki tevachunu. lakshyaanni cherukune maargam ambedker vaarasulaku sariggaane unnappatiki viplavakaarula maadirigaa milatary nirmaanam chese tirugubaatu panthaa amallo lekapoyindi. viplavakaarulaku lakshyam unnappatiki maargamlo aspashtata undi. samaajamlo shrama vibhajanatho paatu velaadi mandi shraamikula vibhajana jariginatlugaane kamyuunistu viplava samsthalu kuudaa vibhajanaku gurai vunnayi. ivannee siddhaanta, rajakeeya, nirmaana vibhedaala musugulo manudharmaaniki cheruvalo vunnayi.kulam punaadula meeda oka jaatini gaanee, neetinigaanii, nirminchalerani ambedker antaaru idhi nijam. desamlo rashtralu, jillaalu, graamaalu, jaatulu, kulaalu, mataalu, manushulu asamaanaabhivruddhiki gurai unnaayi. oka jaatiki muulaadhaaram bhasha, praantam, vaari samskruti vaaru aacharinche vidhaananku bhinnamgaa jaatulanu aikyam cheyalem. eka samskrutini nirminchalemu. mundu vaari madhyavunna anni rakala aardhika, rajakeeya, saamaajika asamaanatalanu tudichiveyaali. malli molakettanantagaa nirmuulinchaali. appudu matrame noothana samskrutini, samaajaanni nirminchadam saadhyamoutundi. ee krushiki viplavakaarulu prayatninchinatlu ekkada agupinchadu. vargaanni nirmooliste, kulam nirmuulana tanantata adhe jarigipotundani vaaru bhaavistunnaaru.  raajyaangam ane pavitra grandhaanni ee desha anagaarina jaatulakandinchina goppa saamaajika parivartakudu ambedker sphuurtini ee desha kamyuunistulu, viplava kaarulu gurtinchaniraakarinchaara. kulam punaadilo vundi, uparitalamloonuu vundani communishtuparty, naksalbari aavirbhaavaaniki munde ambedker telchi cheppaadu. idhi matham pai aadhaarapadi jeevistundi kanuka aa mataanne dhwamsam cheyalani pilupunichaadu. ee desha kamyuunistu viplavakaarulu vaedaalanu, manudharma saastraalanu, tagulabettina ee mahaanubhaavudini naksalbarini vishwasinchinattugaa viswasinchaledu. nijamgaane vismarinchaaru. enduku? aayana asprushyudani. -gaddam devadasu